b'\n_START_ARTICLE_\nSyre\n_START_SECTION_\nMonoprote syrer\n_START_PARAGRAPH_\nSyrer som saltsyre (HCl) og eddikesyre (CH\xe2\x82\x83COOH) kaldes monoprote syrer. De kan kun afgive \xc3\xa9n hydron. Af denne grund giver det kun mening at tale om \xc3\xa9n pKS-v\xc3\xa6rdi. Monoprote syrer er typisk mineralsyrer s\xc3\xa5som saltsyre, salpetersyre (HNO\xe2\x82\x83) og flussyre (HF). Resten af de monoprote syrer er hovedsageligt organiske stoffer med \xc3\xa9n carboxylgruppe s\xc3\xa5som eddikesyre og benzoesyre.\n_START_SECTION_\nAnvendelser af syrer\n_START_PARAGRAPH_\nSyrer finder anvendelse mange steder. Blandt andet som rustfjerner, kalkfjerner i husholdningen, elektrolyt i v\xc3\xa5dceller, mineralforarbejdere og katalysatorer. Nogle syrer anvendes desuden som tils\xc3\xa6tningsstoffer i f\xc3\xb8devarer, f.eks. citronsyre (anvendt som surhedsregulerende middel) og ascorbinsyre (C-vitamin; anvendt som konserveringsmiddel).'